**RÁMCOVÁ DOHODA O DIELO**

**č. SVO-RVO3-2025/000689-002**

**na dodanie servisu pyrotechnických robotov TEODOR EVO – pre Časť 1**

**na dodanie servisu pyrotechnických robotov Telemax EVO PRO – pre Časť 2**

**na dodanie servisu pyrotechnických robotov ZEUS – pre Časť 3**

**na dodanie servisu delaboračných zariadení MOZ-02M - pre Časť 4**

**na dodanie servisu rušiaceho zariadenia URC STAR MANPACK C verzia MOB 2016 – pre Časť 5**

uzatvorená podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“), § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) a § 65 a nasledujúcich zákona č. 185/2015 Z. z. Autorský zákon v znení neskorších predpisov (ďalej len „**Autorský zákon**“)  
(ďalej len „**Dohoda**“)

**Účastníci Dohody**

|  |  |
| --- | --- |
| **Objednávateľ:** |  |
| Názov: | **Slovenská republika v zastúpení Ministerstva vnútra Slovenskej republiky** |
| Sídlo: | Pribinova 2, 812 72 Bratislava, Slovenská republika |
| Zastúpený: | [●] |
| IČO: | 00 151 866 |
| DIČ:  IČ DPH: | 2020571520  SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov) |
| Bankové spojenie: | Štátna pokladnica |
| Číslo účtu: | SK78 8180 0000 0070 0018 0023 |
| BIC/SWIFT kód: | SPSRSKBA |
| Webové sídlo (URL):  Tel. kontakt:  E-mail: | <http://www.minv.sk/>  [●]  [●] |
| (ďalej len „**Objednávateľ**“) |  |

a

|  |  |
| --- | --- |
| **Zhotoviteľ:** |  |
| Názov: | **[●]** |
| Sídlo/Miesto podnikania: | [●] |
| Zastúpený: | [●] |
| IČO: | [●] |
| DIČ:  IČ DPH (ak je pridelené):  Bankové spojenie:  Číslo účtu:  BIC/SWIFT kód:  Webové sídlo (URL):  Tel. kontakt: | [●]  [●]  [●]  [●]  [●]  [●]  [●] |
| E-mail: | [●] |
| Zápis: | v Obchodnom registri [●] súdu [●], oddiel [●], vložka č.: [●]  *alternatívne*  v Živnostenskom registri Okresného úradu [●], číslo živ. registra: [●] |
| (ďalej len „**Zhotoviteľ**“) |  |
| (Objednávateľ a Zhotoviteľ spoločne ďalej len „**Účastníci dohody**“ a jednotlivo len „**Účastník dohody**“) | |

**Článok I  
Úvodné ustanovenia**

1. Objednávateľ uskutočnil verejnú súťaž uverejnenú vo Vestníku verejného obstarávania č. [●] zo dňa [●] pod značkou [●] na predmet zákazky **„Servis a údržba pyrotechnického vybavenia“,** pričom predmet zákazky je rozdelený na:

* Časť 1 – Servis pyrotechnických robotov TEODOR EVO;
* Časť 2 – Servis pyrotechnických robotov Telemax EVO PRO;
* Časť 3 – Servis pyrotechnických robotov ZUES;
* Časť 4 – Servis delaboračných zariadení MOZ-02M;
* Časť 5 – Servis rušiaceho zariadenia URC STAR MANPACK C verzia MOB 2016; (spolu ďalej len **Verejné obstarávanie**“).

1. Výsledkom Verejného obstarávania je výber úspešného uchádzača – Zhotoviteľa, s ktorým je uzatvorená táto Dohoda.

Článok II

**Predmet Dohody**

1. Predmetom tejto Dohody je záväzok Zhotoviteľa, že za podmienok dohodnutých v tejto Dohode, vo vlastnom mene a na vlastnú zodpovednosť vykoná Objednávateľovi činnosti, výsledkom ktorých bude predovšetkým servis, údržba a dodanie novej verzie existujúceho softwarového vybavenia alebo nového softwarového vybavenia na pyrotechnických zariadeniach (ďalej len **„Pyrotechnické zariadenia**“), tak ako sú definované v Prílohe č. 1 Dohody (spolu ďalej len „**Dielo“)**. Zhotoviteľ v rámci realizácie Diela bude vykonávať predovšetkým servisné, opravárenské, diagnostické, revízne výkony a úkony údržby, ktoré budú spočívať predovšetkým:
2. Servisné úkony a úkony údržby (ďalej ako „**Servisné služby**“);
3. Opravárenské služby, ktoré spočívajú v oprave alebo výmene dielov na Pyrotechnických zariadeniach (spolu ďalej ako „**Opravy**“);
4. dodanie novej verzie existujúceho software Pyrotechnického zariadenia alebo dodanie nového software Pyrotechnického zariadenia (ďalej len „**Softwarové služby**“);
5. vypracovaní návrhov na Servisné služby, Opravy alebo Softwarové služby pre Objednávateľa;
6. preprava Pyrotechnických zariadení z priestorov Objednávateľa do priestorov, v ktorých bude Zhotoviteľ svoje výkony realizovať (spravidla priestory výrobcu Pyrotechnického zariadenia);
7. vypracovanie potrebnej dokumentácie slúžiacej pre zhotovenie Diela.

(spolu ďalej ako „**Plnenia Zhotoviteľa**“)

Cena všetkých Plnení Zhotoviteľa musí byť v súlade s jej štruktúrovaným rozpočtom uvedeným v Prílohe č. 2 tejto Dohody.

1. Účelom tejto Dohody je stanoviť práva a povinnosti Účastníkov dohody a štandardné podmienky obchodného vzťahu medzi Účastníkmi dohody, ktoré sa budú aplikovať na čiastkové zmluvy o Dielo, ktoré budú Účastníci dohody uzatvárať výhradne na žiadosť Objednávateľa vo forme písomných objednávok vystavených Objednávateľom (ďalej len „**Objednávka**“) a potvrdených Zhotoviteľom (každá z takýchto obojstranne potvrdených Objednávok ďalej len ako „**Jednotlivá zmluva**“).
2. Predmetom tejto Dohody je poskytovanie Plnení Zhotoviteľa podľa špecifikácie:

| **Špecifikácia Plnení Zhotoviteľa:** | |
| --- | --- |
| Vykonanie Diela spočívajúce v jednotlivých Plneniach Zhotoviteľa podľa Prílohy č. 1 – opis predmetu zákazky. | |
| **Lehota na poskytnutie Plnení Zhotoviteľa:** | Zhotoviteľ je povinný poskytnúť Plnenia Zhotoviteľa v čase podľa Jednotlivej zmluvy. |
| **Lehota na potvrdenie Objednávky:** | Zhotoviteľ je povinný v lehote 5 pracovných dní písomne potvrdiť prijatie Objednávky. |
| **Miesto poskytovania Plnení Zhotoviteľa:** | Zoznam miest poskytovania Plnení Zhotoviteľa je uvedený v Prílohe č. 1. Konkrétne, miesto poskytovania Plnení Zhotoviteľa bude uvedené v Jednotlivej zmluve. |
| **Cena za Plnenia Zhotoviteľa bez DPH:** | [●] EUR bez DPH (ďalej len „**Cena**“)  Cena za jednotlivé Plnenia Zhotoviteľa je uvedená v Prílohe č. 2  Daň z pridanej hodnoty bude účtovaná v aktuálnej sadzbe podľa platných právnych predpisov. |
| **Bankový účet Zhotoviteľa:** | [●]  *[Uviesť bankový účet Zhotoviteľa vo forme IBAN – rovnaký ako v záhlaví Rámcovej dohody.]* |
| **Splatnosť faktúry:** | 30 dní odo dňa doručenia riadne vystavenej a úplnej faktúry Objednávateľovi. |
| **Záručná doba:** | podľa Prílohy č. 1 |
| **Lehota na odstránenie vady v záručnej dobe:** | 30 dní odo dňa uplatnenia reklamácie |
| **Doba trvania Dohody:** | 48 mesiacov odo dňa nadobudnutia jej účinnosti alebo do vyčerpania finančného limitu [●] EUR bez DPH (podľa čl. V bod 5.2 Dohody), podľa toho, ktorá skutočnosť nastane skôr. |

1. Účastníci dohody sa dohodli, že ustanovenia tejto Dohody nemožno vykladať ako povinnosť Objednávateľa objednať si u Zhotoviteľa predpokladané množstvo Plnení Zhotoviteľa uvedené v Prílohe č. 1 Dohody v celom rozsahu. Predpokladané množstvo Plnení Zhotoviteľa uvedené v tejto Dohode nie je pre Objednávateľa záväzné. Skutočne objednané množstvo Plnení Zhotoviteľa počas trvania tejto Dohody môže byť nižšie ako predpokladaný objem Plnení Zhotoviteľa a Objednávateľ si vyhradzuje právo neobjednať Plnenia Zhotoviteľa, resp. právo objednať jednotlivé Plnenia Zhotoviteľa vo vyššom množstve tak, aby bol zachovaný maximálny finančný limit podľa čl. V, bodu 5.2 Dohody. Zhotoviteľ má nárok na odplatu len za skutočne poskytnuté a Objednávateľom prijaté množstvo Plnení Zhotoviteľa.
2. Ak je Účastníkmi dohody definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Dohody a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Dohody nevyplýva inak. Ak z obsahu a kontextu ustanovenia Dohody nevyplýva iné, zmluvné skratky uvedené a v jednotnom alebo množnom čísle majú rovnaký význam.

**Článok III**

**Doba trvania Dohody**

1. Táto Dohoda sa uzatvára na dobu určitú, na obdobie uvedené v čl. II, bode 2.3 Dohody.
2. Plnenia Zhotoviteľa bude Zhotoviteľ poskytovať Objednávateľovi priebežne, počas doby trvania Dohody, a to na základe Jednotlivých zmlúv.

Článok IV

**Dodacie podmienky**

* 1. Objednávateľ vyzve Zhotoviteľa na poskytnutie Plnení Zhotoviteľa prostredníctvom Objednávky, ktorá je pre Objednávateľa záväzná.
  2. Účastníci dohody sa dohodli na písomnom zadávaní Objednávok, pričom osobami zodpovednými za doručovanie a prijímanie Objednávok sú oprávnené osoby uvedené v Príloha č. 4 Dohody. Kópiu zaslanej objednávky oprávnená osoba Objednávateľa zašle oprávnenej osobe Zhotoviteľa prostredníctvom e-mailu najneskôr najbližší pracovný deň po tom, ako bola Objednávka odoslaná.
  3. Objednávateľ zašle Objednávku Zhotoviteľovi s určením popisu konkrétneho Plnenia Zhotoviteľa, lehoty dodania a miesta dodania podľa čl. II, bodu 2.3 Dohody.
  4. Zhotoviteľ je povinný v lehote uvedenej v čl. II, bode 2.3 Dohody písomne potvrdiť prijatie Objednávky, a to tak, že Zhotoviteľom podpísanú Objednávku vytlačí a označí dátumom prijatia, odtlačkom pečiatky a podpisom, následne zašle takto potvrdenú Objednávku oprávnenej osobe Objednávateľa. Kópiu potvrdenej Objednávky oprávnená osoba Zhotoviteľa najneskôr nasledujúci pracovný deň po jej odoslaní oprávnenej osobe Objednávateľa zašle elektronicky bežným e-mailom vo forme naskenovaného dokumentu na e-mailovú adresu kontaktnej osoby Objednávateľa. Doručením písomne potvrdenej Objednávky je uzatvorená Jednotlivá zmluva.
  5. Zhotoviteľ nie je oprávnený odmietnuť potvrdenie Objednávky, ak táto bola zaslaná v zmysle tejto Dohody.
  6. Účastníci dohody sa dohodli, že v prípade, ak Zhotoviteľ nepotvrdí Objednávku v lehote uvedenej v čl. II, bode 2.3 Dohody a v súlade s bodom 4.4 tohto článku Dohody, ani v tejto lehote Objednávku neodmietne, bude sa táto považovať za Zhotoviteľom potvrdenú (akceptovanú). Zo závažných prevádzkových dôvodov (napríklad dlhodobý nedostatok náhradných dielov, prechodný nedostatok kvalifikovaného personálu na strane Zhotoviteľa a podobne) môže Zhotoviteľ požiadať Objednávateľa o zrušenie Objednávky. Objednávateľ nie je povinný tejto žiadosti vyhovieť. Zhotoviteľ je v žiadosti o zrušenie Objednávky povinný navrhnúť aj prvý možný termín, kedy je schopný riadne poskytnúť Objednávateľovi ním požadované Plnenia Zhotoviteľa v Objednávke. Objednávateľ je povinný na Zhotoviteľovu žiadosť o zrušenie Objednávky odpovedať v lehote piatich pracovných dní odo dňa, kedy mu bola doručená. V čase od zaslania žiadosti o zrušenie Objednávky do prevzatia odpovede Objednávateľa nie je Zhotoviteľ v omeškaní s poskytnutím Plnení Zhotoviteľa. V prípade, ak Objednávateľ nebude súhlasiť so Zhotoviteľovou žiadosťou o zrušenie Objednávky, dochádza doručením jeho zamietavého stanoviska Zhotoviteľovi k uzavretiu Jednotlivej zmluvy, a Zhotoviteľ je povinný plniť na základe Objednávky, alebo tej časti, so zrušením ktorej Objednávateľ nesúhlasil.
  7. Potvrdením Objednávky sa Zhotoviteľ zaväzuje dodať Plnenia Zhotoviteľa v termíne a v rozsahu danom Jednotlivou zmluvou. V prípade, ak pri poskytovaní Služby vyplynie potreba Opravy, spočívajúca vo výmene náhradného dielu, Poskytovateľ na túto skutočnosť Objednávateľa písomne upozorní. Spolu s upozornením zašle Objednávateľovi predpokladanú cenu za vykonanie Opravy. Poskytovateľ môže takúto Opravu vykonať až po predchádzajúcom písomnom súhlase Objednávateľa. Poskytovateľ sa zaväzuje, že cena náhradných dielov dodaných v rámci Opravy neprekročí cenu náhradných dielov, za ktoré výrobca Pyrotechnického zariadenia takýto diel poskytuje na trhu v čase vykonania Opravy.
  8. Zhotoviteľ sa zaväzuje poskytovať Plnenia Zhotoviteľa v kvalite podľa Prílohy č. 1 Dohody v súlade s jej ustanoveniami, v súlade so všeobecne záväznými právnymi predpismi platnými na území Slovenskej republiky, podľa ktorých sa poskytovanie Plnení Zhotoviteľa spravuje, a podľa pokynov Objednávateľa, v súlade so záujmami Objednávateľa, ktoré sú mu známe, alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Zhotoviteľ poznať v súlade s príslušnými všeobecne záväznými právnymi predpismi platnými na území Slovenskej republiky.
  9. Dátum poskytnutia Plnení Zhotoviteľa oznámi Zhotoviteľ písomne alebo elektronicky Objednávateľovi najneskôr dva (2) pracovné dni vopred. Dátum poskytnutia Plnení Zhotoviteľa musí byť elektronicky odsúhlasený Objednávateľom. Účastníci dohody berú na vedomie, že niektoré Plnenia Zhotoviteľa môžu byť vykonané len v priestoroch výrobcu Pyrotechnického zariadenia. V takomto prípade oznámi Zhotoviteľ túto skutočnosť Objednávateľovi bezodkladne po tom, ako mu bola doručená Objednávka. Objednávateľ následne upraví svoju Objednávku podľa oznámenia Zhotoviteľa. Takto upravená Objednávka sa považuje za novú Objednávku, ktorá v celom rozsahu nahrádza predchádzajúcu. Účastníci dohody sú povinní poskytnúť si všetku potrebnú súčinnosť potrebnú pre prepravu Pyrotechnického zariadenia. O prevzatí Pyrotechnického zariadenia spíšu Účastníci dohody písomný protokol, ktorého obsahom bude predovšetkým dátum a čas jeho vyhotovenia, popis stavu Pyrotechnického zariadenia, podpisy Oprávnených osôb Účastníkov dohody, prípadne fotodokumentácia zachytávajúca stav Pyrotechnického zariadenia (napr. jeho poškodenia). Zhotoviteľ je zodpovedný za škodu na Pyrotechnickom zariadení v čase od jeho prevzatia do jeho vrátanie Objednávateľovi. Zhotoviteľ je však povinný zachovať lehotu poskytnutia Plnení Zhotoviteľa podľa čl. II, bodu 2.3 Dohody bez ohľadu na miesto poskytnutia Plnení Zhotoviteľa.
  10. Prevzatie Plnení Zhotoviteľa sa uskutoční na základe písomného protokolu podpísaného oprávnenými zástupcami oboch Účastníkov dohody, ktorý musí obsahovať všetky skutočnosti uvedené v Prílohe č. 1 Dohody.
  11. Zhotoviteľ sa zaväzuje Objednávateľa bez zbytočného odkladu písomne informovať o všetkých okolnostiach dôležitých pre riadne a včasné poskytovanie Plnení Zhotoviteľa, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu, doplnenie alebo udelenie pokynov Objednávateľa voči Zhotoviteľovi.
  12. Zhotoviteľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa, a keď si Zhotoviteľ nemôže včas zabezpečiť predchádzajúci súhlas Objednávateľa. V takomto prípade je Zhotoviteľ povinný bez zbytočného odkladu informovať Objednávateľa o týchto skutočnostiach.
  13. Zhotoviteľ sa zaväzuje písomne upozorniť Objednávateľa na nesprávnosť (vrátane rozporu so všeobecne záväznými právnym predpismi platnými na území Slovenskej republiky) ním navrhovaného postupu, podkladov alebo iných pokynov týkajúcich sa Plnení Zhotoviteľa špecifikovaných v Prílohe č. 1 Dohody bezodkladne, najneskôr do troch (3) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Zhotoviteľ nesplní túto svoju povinnosť, zodpovedá za škodu tým spôsobenú. V prípade, ak Objednávateľ trvá napriek upozorneniu Zhotoviteľa na ním navrhnutom postupe, podkladoch alebo pokynoch, je Zhotoviteľ povinný postupovať podľa pokynov Objednávateľa, pričom však Zhotoviteľ nezodpovedá za akúkoľvek škodu, ktorá v tomto prípade vznikne.
  14. Zhotoviteľ sa zaväzuje poskytovať Plnenia Zhotoviteľa definované v Prílohe č. 1 Dohody okrem prípadov, kedy tieto nemôže poskytnúť z dôvodov spočívajúcich na strane Objednávateľa.
  15. Zhotoviteľ sa zaväzuje zachovávať mlčanlivosť o všetkých informáciách alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Zhotoviteľovi v rámci predzmluvných rokovaní a pri poskytovaní Plnení Zhotoviteľa (ďalej len „**Dôverné informácie**”). Za dôverné informácie sa pre účely Dohody považuje informácie, ktoré sú takto Objednávateľom výslovne označené, alebo sú takto označené príslušným právnym predpisom, alebo z ich povahy vyplýva, že ich za takéto Objednávateľ považuje. Zhotoviteľ sa zaväzuje, že použije dôverné informácie výhradne na účely poskytovania Plnení Zhotoviteľa definovaných v Prílohe č. 1 Dohody.
  16. V Prílohe č. 3 tejto Dohody sú uvedené údaje o všetkých známych subdodávateľoch Zhotoviteľa, ktorí sú známi v čase uzatvárania tejto Dohody, údaje podielu subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  17. Zhotoviteľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 Dohody, a to bezodkladne po tom, ako sa o tejto skutočnosti dozvie.
  18. V prípade zmeny subdodávateľa je Zhotoviteľ povinný najneskôr do piatich (5) pracovných dní odo dňa zmeny subdodávateľa predložiť/zaslať Objednávateľovi informácie o novom subdodávateľovi v rozsahu údajov podľa bodu 4.16 tohto článku Dohody a predmety príslušných subdodávok. Pri výbere subdodávateľa musí Zhotoviteľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  19. Zhotoviteľ je zároveň povinný zabezpečiť, aby každý existujúci, ako aj noví subdodávatelia boli vybraní tak, aby spĺňali rovnaké podmienky vyžadované od subdodávateľov vo verejnom obstarávaní, pričom tieto podmienky je Zhotoviteľ kedykoľvek na žiadosť Objednávateľa bezodkladne preukázať. V prípade, ak Objednávateľ písomne odsúhlasí zmenu subdodávateľa, nevyžaduje sa uzatvorenie dodatku k tejto Dohode.
  20. Zhotoviteľ vyhlasuje, že v čase uzatvorenia Dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“ a „**Register partnerov verejného sektora**“), pokiaľ sa ho povinnosť zápisu do Registra partnerov verejného sektora týka. Ak sa na strane Zhotoviteľa ako Účastníka dohody podieľa skupina dodávateľov podľa § 37 Zákona o verejnom obstarávaní, má každý člen tejto skupiny dodávateľov povinnosť byť zapísaný v Registri partnerov verejného sektora.
  21. Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona o verejnom obstarávaní má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia Zhotoviteľovi.
  22. Povinnosti Zhotoviteľa vrátane pravidiel výberu subdodávateľa platia aj pri zmene subdodávateľa počas doby platnosti tejto Dohody.
  23. Zhotoviteľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Zhotoviteľ zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
  24. Zhotoviteľ sa zaväzuje poskytnúť Objednávateľovi všetku súčinnosť nevyhnutnú na plnenie tejto Dohody.
  25. V prípade, že Zhotoviteľ, jeho subdodávateľ podľa Zákona o verejnom obstarávaní alebo subdodávateľ podľa Zákona o registri partnerov verejného sektora, má povinnosť byť zapísaný v Registri partnerov verejného sektora, Zhotoviteľ vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa Zákona o verejnom obstarávaní alebo subdodávateľa podľa Zákona o registri partnerov verejného sektora nie je osoba podľa § 11 ods. 1, písm. c) Zákona o verejnom obstarávaní.
  26. Účastníci dohody berú na vedomie, že v prípade ak bude časťou Diela dodanie Softwarových služieb, Zhotoviteľ je oprávnený a povinný previesť na Objednávateľa potrebnú nevýhradnú licenciu k dodanému softwaru. Cena za udelenie jednotlivej licencie je súčasťou ceny za poskytnutie jednotlivej Softwarovej služby. Pre vylúčenie pochybnosti o sume zodpovedajúcej cene licencie bude cena licencie na účely Dohody a Jednotlivej zmluvy zodpovedať 10 % hodnoty poskytovanej Softwarovej služby. Objednávateľ musí získať licenciu v takom rozsahu, ktorý mu umožní riadne použitie Pyrotechnického zariadenie pri plnení jeho úloh, ktoré mu vyplývajú z právnych predpisov a medzinárodných zmlúv, ktorými je Slovenská republika viazaná. Konkrétny rozsah licencie bude súčasťou Jednotlivej zmluvy.

Článok V

**Cena za Plnenia Zhotoviteľa**

* 1. Cena je stanovená dohodou Účastníkov dohody v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „**Zákon o cenách**“) a vyhlášky Ministerstva financií Slovenskej republiky   
     č. 87/1996 Z. z., ktorou sa vykonáva zákon o cenách dohodou, ako cena konečná, a je uvedená v čl. II., bode 2.3 Dohody a štruktúrovaný rozpočet Ceny je uvedený v Prílohe č. 2 tejto Dohody.
  2. Maximálna Cena za Plnenia Zhotoviteľa (hodnota finančného limitu), ktoré môže byť uhradená Objednávateľom na základe Jednotlivých zmlúv v súlade s výsledkom Verejného obstarávania a s touto Dohodou je cena rovnajúca sa predpokladanej hodnote zákazky alebo celkovej cene uvedená v Prílohe č. 2 tejto Dohody, ak je táto vyššia ako predpokladaná hodnota zákazky, a to počas celej doby trvania Dohody.
  3. Ak je Zhotoviteľ platiteľom DPH, k fakturovanej Cene bude pripočítaná daň z pridanej hodnoty stanovená v súlade so všeobecnými záväznými právnymi predpismi platnými na území Slovenskej republiky v čase dodania Plnení Zhotoviteľa. Cena musí zahŕňať všetky ekonomicky oprávnené náklady Zhotoviteľa vynaložené v súvislosti s poskytnutím Plnení Zhotoviteľa podľa Prílohy č. 1 tejto Dohody.
  4. V prípade, ak Zhotoviteľ nie je platiteľom DPH a počas trvania Dohody sa v zmysle zákona č. 222/2004 Z. z. o dani z pridanej hodnoty v znení neskorších predpisov stane platiteľom DPH, Cena sa bude považovať za cenu vrátane DPH. Pre vylúčenie pochybností, zmena Ceny z tohto dôvodu nie je možná.
  5. Zálohové platby, preddavky, ani platba vopred sa neposkytujú. Úhrada Ceny sa uskutoční po riadnom a včasnom poskytnutí Plnení Zhotoviteľa Zhotoviteľom, formou prevodu na bankový účet Zhotoviteľa uvedený v čl. II., bode 2.3 Dohody.Bezhotovostný platobný styk sa uskutoční prostredníctvom finančného ústavu Objednávateľa na základe faktúry, ktorej splatnosť je dohodnutá v čl. II., bode 2.3 Dohody. Faktúra sa považuje za uhradenú dňom odpísania finančných prostriedkov z účtu Objednávateľa na účet Zhotoviteľa uvedený v čl. II., bode 2.3 Dohody.
  6. Neoddeliteľnou súčasťou faktúry bude kópia protokolu o poskytnutí Plnení Zhotoviteľa podľa čl. IV bod 4.10 Dohody.
  7. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, Objednávateľ je oprávnený ju vrátiť na prepracovanie alebo doplnenie a Zhotoviteľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa Objednávateľ nedostane do omeškania a nová lehota splatnosti takejto faktúry začne plynúť prevzatím nového, resp. upraveného daňového dokladu.

Článok VI

Záručná doba a zodpovednosť za vady

1. Zhotoviteľ poskytuje na Plnenia Zhotoviteľa záručnú dobu v dĺžke uvedenej v čl. II, bode 2.3 Dohody a počas tejto doby sa zaväzuje zabezpečiť odstránenie všetkých vád poskytnutých Plnení Zhotoviteľa. Záručná doba začína plynúť dňom poskytnutia Plnení Zhotoviteľa Objednávateľovi podľa tejto Dohody. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
2. Objednávateľ sa zaväzuje, že reklamáciu vady zo záruky Plnení Zhotoviteľa uplatní bez zbytočného odkladu po jej zistení, a to písomne, ktorú zašle oprávnenej osobe Zhotoviteľa uvedenej v záhlaví Dohody.
3. Zhotoviteľ zodpovedá Objednávateľovi za škodu, ktorú mu preukázateľne spôsobil v súvislosti s poskytovaním Plnení Zhotoviteľa definovaných v čl. II, bode 2.3 a Prílohe č. 1 Dohody.
4. Zhotoviteľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Zhotoviteľovi.
5. Zhotoviteľ zodpovedá počas celej doby trvania tejto Dohody, ako aj počas záručnej doby uvedenej v čl. II, bode 2.3 a v Prílohe č. 1 tejto Dohody za vady Plnení Zhotoviteľa. Pri výskyte vady poskytnutých Plnení Zhotoviteľa Objednávateľ na ňu písomne upozorní Zhotoviteľa a Zhotoviteľ sa zaväzuje túto vadu na vlastné náklady odstrániť v lehote uvedenej v čl. II, bode 2.3 a v Prílohe č. 1 Dohody. V prípade ak nebude možné vadu odstrániť, alebo jej odstránenie by si vyžadovalo plnenie, ktoré by bolo vyššie ako hodnota poskytnutého Plnenia Zhotoviteľa, má Objednávateľ právo na zľavu z Ceny, a to až do výške 100 % hodnoty vadne poskytnutého Plnenia Zhotoviteľa.

Článok VII

Ostatné dojednania

1. Zhotoviteľ sa zaväzuje dodať Objednávateľovi Plnenia Zhotoviteľa v dohodnutom rozsahu, kvalite, požadovaných technických parametrov a v dohodnutom termíne v zmysle špecifikácie uvedenej v čl. II, bode 2.3 Dohody a Prílohe č. 1 Dohody.
2. Zhotoviteľ sa zaväzuje, že počas celého trvania Dohody bude disponovať všetkými oprávneniami, certifikátmi a ostatnými dokladmi potvrdzujúcimi jeho spôsobilosť, ktoré predložil pri Verejnom obstarávaní. Akúkoľvek zmenu v skutočnostiach podľa predchádzajúcej vety je povinný bezodkladne oznámiť oprávnenej osobe Objednávateľa.

Článok VIII

**Zmluvné pokuty a úroky z omeškania**

* 1. Pre prípad nedodržania podmienok tejto Dohody dohodli Účastníci dohody nasledovné zmluvné pokuty a úroky z omeškania:

1. za omeškanie Zhotoviteľa s poskytovaním Plnení Zhotoviteľa podľa čl. II, bodu 2.3 Dohody je Objednávateľ oprávnený uplatniť si voči Zhotoviteľovi zmluvnú pokutu vo výške 0,05 % z Ceny za Plnenie Zhotoviteľa s ktorou je v omeškaní, za každý, aj začatý deň omeškania,
2. za omeškanie Zhotoviteľa s odstránením vady Plnenia Zhotoviteľa v lehote podľa čl. II., bodu 2.3 Dohody a v súlade s čl. VI Dohody je Objednávateľ oprávnený uplatniť si voči Zhotoviteľovi zmluvnú pokutu vo výške 0,05 % z Ceny za Plnenie Zhotoviteľa, s odstraňovaním vád ktorej je v omeškaní, za každý, aj začatý deň omeškania,
3. za omeškanie Objednávateľa s úhradou faktúry vzniká Zhotoviteľovi právo uplatniť si zákonný úrok z omeškania z nezaplatenej ceny za každý, aj začatý deň omeškania,
4. v prípade nepravdivosti vyhlásení Zhotoviteľa, ktoré sú uvedené v čl. IV., bodoch 4.20 a 4.25 Dohody, je Zhotoviteľ povinný zaplatiť Objednávateľovi zmluvnú pokutu až do výšky 30.000,-- EUR (slovom tridsaťtisíc euro). Objednávateľ má právo uplatniť si zmluvnú pokutu podľa predchádzajúcej vety za každé jednotlivé porušenie Zhotoviteľovej povinnosti.
   1. Účastníci dohody vyhlasujú, že nepovažujú výšku zmluvných pokút za neprimeranú, ale ju považujú za zodpovedajúcu významu povinností, ktoré ochraňuje.
   2. Zaplatením zmluvnej pokuty Zhotoviteľom podľa bodu 8.1 tohto článku Dohody nezaniká nárok Objednávateľa na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
   3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Zhotoviteľ Objednávateľovi v lehote tridsiatich (30) dní odo dňa doručenia faktúry do sídla Objednávateľa. Pre účely tejto Dohody sa za vyššiu moc považujú udalosti, ktoré nie sú závislé od vôle alebo konania zmluvných strán, a ktoré nemôžu Účastníci dohody ani predvídať, ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény, pandémia. Oslobodenie od zodpovednosti za nesplnenie predmetu zmluvy trvá po dobu pôsobenia vyššej moci, najviac však dva (2) mesiace. Po uplynutí tejto doby sa Účastníci dohody dohodnú o ďalšom postupe. Ak nedôjde k dohode, má Účastník dohody, ktorý sa odvolal na okolnosti vylučujúce zodpovednosť, právo odstúpiť od Dohody.

Článok IX

**Skončenie Dohody**

* 1. Účastníci dohody sa dohodli, že Dohodu je možné skončiť:
  2. písomnou dohodou Účastníkov dohody, a to dňom uvedeným v takejto dohode; v dohode o skončení Dohody sa súčasne upravia nároky Účastníkov dohody vzniknuté na základe alebo v súvislosti s touto Dohodou,
  3. písomným odstúpením od Dohody v prípade podstatného porušenia Dohody,
  4. písomnou výpoveďou v súlade s bodmi 9.6 – 9.7 tohto článku Dohody.
  5. Odstúpenie od Dohody sa uskutoční písomným oznámením odstupujúceho Účastníka dohody adresovaným druhému Účastníkovi dohody zároveň s uvedením dôvodu odstúpenia od Dohody a je účinné okamihom jeho doručenia druhému Účastníkovi dohody. V prípade pochybností sa má za to, že je odstúpenie doručené tretí (3.) deň po jeho odoslaní. Účastníci dohody sa dohodli, že odstúpenie od Dohody si budú vždy doručovať na adresu Účastníka dohody uvedenú v záhlaví tejto Dohody.
  6. Za podstatné porušenie Dohody sa považuje:

1. omeškanie Zhotoviteľa s poskytnutím Plnení Zhotoviteľa oproti dohodnutému termínu poskytnutia Plnení Zhotoviteľa o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
2. ak Cena bude fakturovaná v rozpore s podmienkami dohodnutými v tejto Dohode,
3. Zhotoviteľ poskytne Objednávateľovi Plnenia Zhotoviteľa v rozsahu a kvalite, ktoré sú v rozpore s Prílohou č. 1 Dohody a touto Dohodou,
4. Objednávateľ je v omeškaní so zaplatením faktúry o viac ako šesťdesiat (60) dní po lehote jej splatnosti,
5. Zhotoviteľ poruší jeho povinnosti podľa čl. IV, bodov 4.17 až 4.25 tejto Dohody,
6. Zhotoviteľ poruší povinnosť doplniť Výkonovú zábezpeku v prípade jej zníženia do dohodnutej výšky, pokiaľ sa Výkonová zábezpeka podľa tejto Dohody vyžaduje,
7. budú zo strany Objednávateľa opakovane reklamované poskytnuté Plnenia Zhotoviteľa (viac ako trikrát, pričom nemusí ísť o rovnakú vadu) a reklamácia bude oprávnená
8. porušenie povinností Poskytovateľa podľa bodu č. VII bod 7.2 Dohody.
   1. Objednávateľ je oprávnený odstúpiť od tejto Dohody aj v prípade, ak:
9. proti Zhotoviteľovi začalo konkurzné konanie alebo reštrukturalizácia,
10. Zhotoviteľ vstúpil do likvidácie,
11. Zhotoviteľ koná v rozpore s touto Dohodou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni.
    1. Objednávateľ odstúpi od Dohody aj v prípade, ak:
12. existuje dôvod na vylúčenie Zhotoviteľa pre nesplnenie podmienky účasti podľa § 32 ods. 1 písm. a) Zákona o verejnom obstarávaní alebo podľa § 40 ods. 8 Zákona o verejnom obstarávaní alebo existuje akýkoľvek iný dôvod na vylúčenie Zhotoviteľa stanovený Zákonom o verejnom obstarávaní,
13. táto nemala byť uzatvorená s Zhotoviteľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
14. Zhotoviteľ alebo jeho subdodávateľ nebol v čase uzatvorenia tejto Dohody zapísaný v Registri partnerov verejného sektora alebo bol vymazaný z Registra partnerov verejného sektora.
    1. Objednávateľ je oprávnený písomne vypovedať túto Dohodu aj bez uvedenia dôvodu s výpovednou dobou dva (2) mesiace. Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.
    2. Zhotoviteľ je oprávnený písomne vypovedať túto Dohodu z nasledujúcich dôvodov s výpovednou dobou šesť (6) mesiacov:
15. Ak Objednávateľ neuhradil riadne doručenú a riadne vystavenú faktúru Zhotoviteľovi, ak je Objednávateľ v omeškaní dlhšie ako šesťdesiat (60) dní, alebo
16. ak Objednávateľ neprevzal riadne poskytnuté Plnenia Zhotoviteľa v súlade s čl. II tejto Dohody.

Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.

* 1. Odstúpenie od Dohody má následky stanovené príslušnými ustanoveniami Obchodného zákonníka, pokiaľ sa Účastníci dohody písomne nedohodnú inak.
  2. Ukončením Dohody nie sú dotknuté ustanovenia týkajúce sa zodpovednosti za vady, sankcií, náhrady škody a ďalších ustanovení tejto Dohody, z ktorých povahy vyplýva, že majú byť zachované aj po ukončení Dohody.

Článok X

**Spoločné a záverečné ustanovenia**

1. Akákoľvek písomnosť alebo iné správy, ktoré sa doručujú v súvislosti s touto Dohodou druhému Účastníkovi dohody (každá z nich ďalej ako „**Oznámenie**“) musia byť:
2. v písomnej podobe,
3. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.
   1. Oznámenie poskytované Objednávateľovi bude zaslané na adresu uvedenú v záhlaví Dohody alebo inej osobe alebo na inú adresu, ktorú Objednávateľ priebežne písomne oznámi Zhotoviteľovi v súlade s týmto článkom Dohody.
   2. Oznámenie poskytované Zhotoviteľovi bude zaslané na adresu uvedenú v záhlaví Dohody alebo inej osobe alebo na inú adresu, ktorú Zhotoviteľ priebežne písomne oznámi Objednávateľovi v súlade s týmto článkom Dohody.
   3. Oznámenie nadobúda účinnosť okamihom jeho prevzatia a má sa za prevzaté:
4. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
5. v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
6. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
   1. V prípadezmeny obchodného mena, názvu, sídla, právnej formy, štatutárnych orgánov alebo i spôsobu ich konania za Účastníka dohody, bankového spojenia alebo čísla účtu, oznámi Účastník dohody, ktorého sa niektorá z uvedených zmien týka, písomnou formou túto skutočnosť druhému Účastníkovi dohody Oznámením, a to bez zbytočného odkladu, inak povinný Účastník dohody zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhý Účastník dohody.
   2. Táto Dohoda môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní oboma Účastníkmi dohody stávajú neoddeliteľnou súčasťou tejto Dohody. Účastníci dohody sa ďalej dohodli, že v prípade zmeny Oprávnených osôb uvedených v Prílohe č. 4, túto skutočnosť oznámia druhému Účastníkovi dohody Oznámením podľa čl. X bod 10.1, a nie je potrebné uzatvoriť dodatok k Dohode.
   3. Pokiaľ sa niektoré ustanovenie Dohody stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto Dohody. Účastníci dohody sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto Dohody zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto Dohody.
   4. V ostatných právach a povinnostiach touto Dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky. Účastníci dohody jej podpisom berú na vedomie, že za pracovné dni sa pre účely Dohody považujú pracovné dni v Slovenskej republike.
   5. Účastníci dohody sa dohodli, že prípadné spory vyplývajúce z plnenia tejto Dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
   6. Účastníci dohody vyhlasujú, že túto Dohodu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
   7. Táto Dohoda nadobúda platnosť dňom jej podpisu obidvoma Účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR. Zverejnenie Dohody v Centrálnom registri zmlúv zabezpečí Objednávateľ.
   8. Táto Dohoda je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Dohody v listinnej podobe sa Dohoda vyhotovuje v troch (3) vyhotoveniach s platnosťou originálu, z toho dve (2) pre Objednávateľa a jedna (1) pre Zhotoviteľa.
   9. Dohoda má nasledujúce prílohy, ktoré tvoria jej neoddeliteľnú súčasť. V prípade rozporov medzi ustanoveniami Dohody a jej príloh, majú prednosť ustanovenia uvedené v prílohách.

* Príloha č. 1 – Opis predmetu zákazky, vlastný návrh plnenia
* Príloha č. 2 – Štruktúrovaný rozpočet Ceny za Plnenia Zhotoviteľa
* Príloha č. 3 – Zoznam subdodávateľov
* Príloha č. 4 – Zoznam oprávnené osoby strán dohody

V [●], dňa [●] V [●], dňa [●]

Za Objednávateľa: Za Zhotoviteľa:

....................................................... .......................................................

[●] [●]

[●] [●]

**PRÍLOHA Č. 1**

**OPIS PREDMETU ZÁKAZKY, VLASTNÝ NÁVRH PLNENIA**

**PRÍLOHA Č. 2**

**ŠTRUKTÚROVANÝ ROZPOČET CENY ZA PLNENIA ZHOTOVITEĽA**

**PRÍLOHA Č. 3**

**ZOZNAM SUBDODÁVATEĽOV**

|  |  |  |  |  |
| --- | --- | --- | --- | --- |
| **Por. číslo** | **Identifikácia navrhnutého subdodávateľa (obchodné meno, sídlo, IČO)** | **Identifikácia príslušného plnenia** | **Rozsah plnenia vyjadrený sumou** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**PRÍLOHA Č. 4**

**ZOZNAM OPRÁVNENÉ OSÔB DOHODY**